## **Pályázati felhívás**

A **Budapesti Műszaki és Gazdaságtudományi Egyetem** (BME) (1111 Budapest, Műegyetem rakpart 3.) ösztöndíj pályázatot hirdet a BME Térítési és Juttatási Szabályzat (TJSZ) 37. § alapján.

**Előzmények**: A Budapesti Műszaki és Gazdaságtudományi Egyetem, a Pannon Egyetem, valamint a Széchenyi István Egyetem pályázatot nyert el „Autonóm járműrendszerek kutatása a zalaegerszegi autonóm tesztpályához kapcsolódóan)” címmel. Az Európai Unió támogatásával, az Európai Szociális Alap társfinanszírozásával megvalósuló **EFOP-3.6.2-16-2017-00002** projekt keretében.

**A projekt keretében meghirdetett témaköröket az 1. számú melléklet tartalmazza.**

**Célkitűzés:** A BME részéről a pályázat meghatározó célkitűzése az autonóm járművek és elektromobilitással kapcsolatos kutatások végzése. Az elnyert pályázat lehetőséget ad arra, hogy a kutatásokban BSc és MSc hallgatók, valamint doktoranduszok is részt vehessenek, és a pályázat keretében ösztöndíjban részesüljenek.

**A pályázás módja:** Az ösztöndíjra egyénileg, a mellékelt adatlap (**2. számú melléklet**) kitöltésével lehet pályázni. A pályázat benyújtásához a felsorolt témák témavezetőjétől szakmai ajánlás szükséges, melyet nem kell külön csatolni, azt az értékelés során állásfoglaláskor is megadhatja a témavezető.

**A pályázatokat 2020. augusztus 27-éig kell e-mailen – aláírva, SZKENNELT ÉS szerkeszthető formában – benyújtani** Tőkey Mária projektmenedzsernek a tokey.maria@mail.bme.hu címre. Az eredeti példányt vagy postai úton, vagy személyesen el kell juttatni Gaál Krisztina részére, **BME KJK** [**J épület 5. emelet 505.** (titkárság)](http://telefon.eik.bme.hu/index.php?room&id=1804) legkésőbb 2020. augusztus 28-ig.

A pályázat keretében hiánypótlásra nincs mód, a benyújtott pályázat hiánytalanságáért a pályázó felelős.

**Az ösztöndíj időtartama:** 2020. szeptember 1. napjától maximum 2020. december 29-ig (az ösztöndíj teljes időszaka alatt aktív hallgatói jogviszony szükséges)

**Az ösztöndíj összege:** 30.000 Ft/hó – 181.000 Ft/hó

**A pályázók köre:** BME-n alap-, mester- vagy PhD képzésben részvevő, aktív jogviszonnyal rendelkező hallgatók.

A pályázati felhívásban szereplő ösztöndíjak témától függően a BME budapesti és zalaegerszegi telephelyein teljesíthetőek.

**A pályázó feladata:** Kutatás a választott témában a témavezető és a kijelölt mesteroktató (mentor) irányításával, a kutatási eredmények konferenciákon, publikációban történő közzététele. Fentieken túl **az ösztöndíj lejártakor egy összefoglaló szöveges beszámolót kell leadni, melynek elkészítése, témavezetővel történő jóváhagyatása és a KJK GJT Titkárságra történő leadása az ösztöndíj lejártát követő 30 napon belül esedékes. (3. számú melléklet)**

**Az értékelés menete:** A benyújtott írásbeli pályázatokat a BME KJK dékánja által kijelölt bíráló bizottság 2020. augusztus 31-ig értékeli. A bíráló bizottság értékelése és javaslata alapján, a pályázaton nyertes hallgatók személyét, és az általuk elnyert ösztöndíj összegét a dékán állapítja meg a beérkezett pályázatok, és a rendelkezésre álló keret figyelembe vételével. Az eredményről a pályázó a Közlekedési és Járműmérnöki Kar (KJK) honlapján kap értesítést 2020. szeptember 1-ig.

A pályázati kiírás közzétételi helye: KJK honlap

2020. augusztus 17.

Dr. Mándoki Péter

 dékán